ΠΕΡΙΛΗΨΗ ΔΙΑΚΗΡΥΞΗΣ

**Π.Δ.Σ «ΑΓΙΑ ΝΑΠΑ – ΡΕΘΥΜΝΟ ΚΑΘΟΛΙΚΑ ΠΡΟΣΒΑΣΙΜΕΣ ΠΟΛΕΙΣ»**

**Αριθ. Πρωτ.: 1768**

**Ημερομηνία: 13.05.2013**

**ΔΗΜΟΣΙΟΣ ΑΝΟΙΧΤΟΣ ΔΙΑΓΩΝΙΣΜΟΣ   
ΜΕ ΚΡΙΤΗΡΙΟ ΤΗ ΣΥΜΦΕΡΟΤΕΡΗ ΟΙΚΟΝΟΜΙΚΗ ΠΡΟΣΦΟΡΑ**

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.), ενεργώντας ως Αναθέτουσα Αρχή, προκηρύσσει δημόσιο ανοιχτό διαγωνισμό για το έργο «ΕΝΕΡΓΕΙΕΣ ΠΡΟΒΟΛΗΣ – ΔΗΜΟΣΙΟΤΗΤΑΣ» στο πλαίσιο της Πράξης **«ΑΓΙΑ ΝΑΠΑ - ΡΕΘΥΜΝΟ ΚΑΘΟΛΙΚΑ ΠΡΟΣΒΑΣΙΜΕΣ ΠΟΛΕΙΣ»** (Ακρωνύμιο: ΠΡΟΣΒΑΣΙΜΕΣ ΠΟΛΕΙΣ, Κωδικός Σύμβασης: Κ3\_02\_04). Η Πράξη «ΠΡΟΣΒΑΣΙΜΕΣ ΠΟΛΕΙΣ» υλοποιείται στο πλαίσιο του «Προγράμματος Διασυνοριακής Συνεργασίας Ελλάδα-Κύπρος 2007-2013» με τη συγχρηματοδότηση της Ευρωπαϊκής Ένωσης (Ευρωπαϊκό Ταμείο Περιφερειακής Ανάπτυξης - ΕΤΠΑ) και από εθνικούς πόρους της Ελλάδας και της Κύπρου.

Ο προϋπολογισμός ανέρχεται στο ποσό των €218.292,68 μη συμπεριλαμβανομένου ΦΠΑ 23% (ήτοι €268.500,00 συμπεριλαμβανομένου Φ.Π.Α 23%). Το ποσό αυτό είναι το ανώτερο όριο για την υποβολή προσφορών.

Για τη συμμετοχή στο διαγωνισμό απαιτείται εγγύηση ποσού δεκατριών χιλιάδων τετρακοσίων είκοσι πέντε ευρώ (€13.425,00), που αντιστοιχεί στο 5% του προϋπολογισμού, συμπεριλαμβανομένου Φ.Π.Α.

Ο διαγωνισμός θα διεξαχθεί στις **9/7/2013** ημέρα Τρίτη και ώρα 2:00μμ στα γραφεία της Ε.Σ.Αμε.Α. από την αρμόδια επιτροπή διενέργειας του διαγωνισμού, παραλαβής και αξιολόγησης των προσφορών, η οποία ορίσθηκε με σχετική απόφαση της Ε.Σ.Α.με.Α.

Κριτήριο ανάθεσης της σύμβασης είναι η πλέον συμφέρουσα από οικονομική άποψη προσφορά.

Αντίτυπο λεπτομερούς διακήρυξης και λοιπών πληροφοριακών στοιχείων του διαγωνισμού διατίθενται από την Ε.Σ.Α.μεΑ. (Διεύθυνση: Ελ. Βενιζέλου 236 Ηλιούπολη - Τηλέφωνο: + 30 210 9949837 - Φαξ: + 30 210 5238967) κατά τις εργάσιμες ημέρες και ώρες.

Ο Πρόεδρος της Ε.Σ.Α.μεΑ.

ΙΩΑΝΝΗΣ ΒΑΡΔΑΚΑΣΤΑΝΗΣ